
Gorroto dugu polizia. Zerbatt argia da hori. 
Era metodiko batean jazartzen gaituen 
sistemaren aurpegi biolentoena dira. Hala 
ere, gure egunerokotasunean eta baita inguru 
kritikoetan poliziarizilegitasunaematenzaio. 
Gatazkak aurkezten direnean poliziarengana 
jotzen jarraitzen duen jendarte bat gara, hala 
nolako tutela bat beharko bagenu bezala. 
Estatua gure pentsamendua kolonizatzen 
dihardu bere estruktura eta antolamendu 
motak beharrezkoak direla sinestarazi 
nahian, 


Bada gure imafineria aldatzeko garaia, 
gure komunitateen segurtasuna gure gain 
hartzekoa eta sor daitezkeen gatazkak gure 
kabuz konpontzekoa. Datozen garai hauetan, 
bizitzaren miltarizazio eta askatasunen 
murrizketekin, moiz baino garrantzitsuagoa 
da alternatibak eraikitzen hastea. Has 
gaitezen beraz polizia gabeko jendarte bat 
eraikitzen zapalkuntza oro alderatuz. 

Honela aurkezten A AEBetako A World Without Police 
proielktua: Beraiei elburua, izehak berak esaten duen 
— poližiamik gabeko mundu baterantz abiatzean 
daza slojevi e kritika zurrun “eta: antzuetatik’ 
Maratago, Gest konkretuak planteatzen dituzte. 
Nahiz eta AEBkeatestuinguruan idatziasizan, munduko 
best@zenbait txokotara estrapola daitekeela deritzogu. 
A Todo Por Hacer aldizkariak egin zuen gaztelerazko 
= itzulpena eta- horretaz ba liatu gara fanzine les 
„argitaratzeko. | 




























“Arazoa” 


Poliziaren basakeriaren aurkako ekintzaileek esan ohi dute polizia hor 
dagoela babesteko eta zerbitzatzeko, eta kexu dira ez dutelako halakorik 
egiten. Baina poliziaren helburuari buruzko uste hori okerra da. Sortu 
zenetik orain artera, indar polizialek gutxiengo aberatsa zerbitzatu eta 
babestu dute gehiengoaren aurka, jende zuria gainerakoen aurka. Legearen 
aplikazio desorekatua eta indarkeria ez dira aberrazioak, haien lanaren 
ezinbesteko zati bat dira. 


Historikoki, indar polizialak enpresen eta aberatsen jabetza babesteko 
eta nagusitasun zuria mantentzeko sortu ziren. Hirietan, kapitalismo 
industrialak ekarri zuen jende pobre kopuru gero eta handiagoari aurre 
egiteko sortu ziren, eta nekazaritzako landaketa eta kolonietan, berriz, 
esklaboen matxinaden mehatxuari erantzuteko. 


Ingalaterran, lehen polizia merkatari aberatsek sortu zuten, Londreseko 
portu komertzialetan lapurretari aurrea hartzeko. Lehen saiakera honek 
Londreseko Polizia Metropolitarra, munduko lehen indar polizial modernoa, 
ezartzeko oinarriak ezarri zituen 1829an. Estatu Batuetan, lehen polizia- 
sailak XIX. mendearen erdialdean sortu ziren ipar-ekialdeko hirietan, 
migratzaile pobreen istiluak eta hiri-kultura arazotsua kontrolatzeko, 
klase ertainen jabetza babesteko eta esklaboen ihesaren aurkako legeak 
betearazteko. Hegoaldean, poliziak esklaboak kontrolatzeko patruiletatik 
abiatuta eboluzionatu zuen, eta esklaboen ihesak edo matxinadak saihestea 
izan zuen helburu. 


Kasu guztietan, polizia klase zuri menderatzailearen jabetza eta interesak 
defendatzeko asmatu zen. Zapalduek gizarte kapitalista asalda ez dezaten, 
dela jokabide antisozialen bidez, dela matxinada kontzienteen bidez. 


Gaur egun, polizia-zerbitzuen dibertsifikazioa gorabehera, poliziaren 
jarduera nagusia kaleak patruilatzea da oraindik ere. Kale-patruilek araudi- 
tarte oso bat betetzen dela zaintzen dute, pobreak eta beste biztanle-geruza 
batzuk kontrolatzeko, menderaezinak edo zurrunbilotsuak kontsideratzen 
direnak. Arraza -bereziki beltza- erabiltzen dute helburu potentzialak | 








identifikatzeko seinale gisa. Poliziak gutxitan erreparatzen die nagusiek 
egindako lan-abusuei edo lepo zuriko delituei. Alderantziz: merkataritza 
eremuak babesten dituzte, eta, neurri txikiagoan, klase ertainen jabetza. 
Funtsean, gizarte kapitalistan zapalkuntzarako modurik hedatuena ez da 
polizia, baizik eta gure esplotazioa lanpostuan, non enplegatzaileentzat 
sortzen dugun balioa lapurtzen zaigun, etekin moduan. Ustiapen mota hori 
erabat normaltzat eta legezkotzat jotzen da, begi-bistan ezkutatuta dagoen 
krimena. 


Gaur, atzo bezala, poliziak kapitalismoa martxan mantentzen duten 
konponketa komertzialak, laboralak eta bizilekuak babesten ditu, baita 
haietaz baliatzen direnak ere. 


Hain zuzen ere, poliziaren helburu nagusia sistema bidegabe bat defendatzea 
delako, ezinezkoa da poliziak pertsona guztiak berdin babestea eta 
zerbitzatzea. Polizia-gorputzek pertsona arrazializatu pobreei zuzentzen 
diete beren arreta, eta jende aberatsarengandik aldentzen dute, eguneroko 
esplotazio kapitalista bere horretan utziz. Ustiapenak jarraitzen duen 
bitartean, aberatsak aberatsago bihurtzen dira eta eliteek gero eta botere 
handiagoa hartzen dute poliziaren arreta nahi duten lekura bideratzeko. 
“Berdintasuna legearen aurrean” esamolde hutsa da gizarte mota honetan, 
“adierazpen askatasuna” bezalakoa, komunikabideen emisioa enpresek 
erosi eta saltzen dutenean. 


Poliziak gobernuarentzat lan egiten duenez kapitalista pribaturen batentzat 
izan beharrean, badirudi herritarrei oro har zerbitzatzen dietela,eta poliziak 
seinalatzen dituen pertsonaketsai publikoak direla. Eguneroko polizia-lanak 
pobreak eta azal zurikoak ez direnak biluzten ditu, eta baldintza onenak 
dituzten langileak gonbidatzen ditu poliziarengan babesa bilatzera, klase 
nagusiak egiten duen bezala. AEBetako polizian bereizketa prozesu hori beti 
izan da arrazista. Esklaboak kontrolatzeko patruilek basailu zuri pobreak 
esklaboen jabe aberatsekin lotzen zituzten esklabo beltzen menderatzea 
mantentzeko. Era berean, gaur egungo poliziak lehen mailako eta bigarren 
mailako herritarren artean banatzen ditu, eskubide unibertsalen izenean. 


Desparekotasun kapitalistari eusteko, polizia lanak beti eskatuko du 
mehatxua eta indarkeriaren erabilera. Horrek bereizten ditu poliziak 


gainerako erakunde publikoetatik. Estatuko beste gorputzek ez bezala, 
poliziak du agintea norbanakoen eskubideak indarrez kentzeko, baita bizia 
kentzeko ere. Ezartzen zaizkien legezko mugak alde batera utzita, poliziaren 
paperak legearen eta ordenaren zerbitzuan atxilotzeko, kolpatzeko, 
giltzapetzeko eta hiltzeko boterea ematen die. 


Polizia ere bortitza da bigarren zentzu batean: beren lana egiten jarraitzen 
duten bitartean, eguneroko esplotazioak jarraituko du. “Legearen aurrean 
berdintasuna” mantentzen duten bitartean,txiroei gose-soldatakordaintzen 
zaizkie eta etxegabetu egiten dira eta nagusiak irabaziekin geratzen dira. 
Berdin dio poliziak biolentziarik ez erabiltzea, indarkeria sistemikoak 
beti iraungo du. Ez dago polizia-erakundearen funtsezko indarkeria alda 
dezakeen entrenamendurik, legezko gainbegiratzerik edo erreformarik. 


Poliziaren indarkeriarekin amaitzeko modu bakarra gizartearen eraldaketa 
iraultzaile baten bidez da, aberastasuna eta baliabideak guztion eskura 
jarriko dituena. Polizia erreformatu ordez -egun duten papera mantenduz- 
erabat deuseztatu behar da. 








“Estrategia” 


Poliziak ez du soilik hiltzen. Eskolak, ospitaleak eta bide publikoak 
patruilatzen dituzte. Hiri askotan, etxebizitza konplexu publikoen 
espaloietan barrena ibiltzen dira, langabezi bulegoetan aparkatu, 
merkataritza guneetan edo parkeetan. Gune horietan guztietan,nagusitasun 
zuriari eusten diote, eta jabetza babesten dute pertsonen bizitzaren 
gainetik. Izan ere, kapitalismoarentzat funtsezkoa den lan bat egiten dute: 
pobrezia diziplinatzea, biztanleria beltza, queer, indigena, trans, ez-zuria 
eta dibertsitate funtzionala duena, bizi-baldintza hondatuak onar ditzaten, 
desberdintasun sozialak eta isolamendua erreproduzitu ditzaten eta 
alienazio eta esplotazio statu quo-aren aurkako edozein disidentzia zigor 
dezaten. 


Ezin da pertsonen aurkako mina bat erreformatu, baina bai desegin, hauek 
eraikitzen dituzten fabrikak suntsitu eta haien existentziaz onura ateratzen 
duten gobernuak eta enpresak desegin. Era berean, ez dugu borrokatzen 
bere aurrekoak baino polizia atseginago, anitzago eta trebatuago baten 
alde, ezta sistema judizial berri baten alde ere. Poliziarik gabeko mundu 
baten alde borrokatzen dugu. Lanean ari gara polizia-gorputzak -nonahi 
jarduten dutela ere-desahalduntzeko, desarmatzeko eta desegiteko eta 
gizarte osoa iraultzeko. 


Desahalduntzea 


Daniel Holtzclaw Oklahomako polizia bortxatzailearen kasuak erakusten 
duen bezala, gure gorputzak ez badira geureak; Eric Garner eta Alton 
Sterlingen kasuek erakusten duten bezala mundu kapitalista batean 
eguneroko biziraupena umiliazioarekin, erasoekin eta heriotzarekin 
zigortzen bada, orduan borroka ezin da izan polizia “bigunago”, anitzagoa 
edo komunitatean oinarritutako batengatik. Poliziak gure bizitzekiko 
duen botere absolutu eta eztabaidaezina gure botere faltarekiko zuzenki 
proportzionala da. Poliziari botere hori kentzen badiogu jarduten duten 
espazio guztietan, errealitate hori aldatzen has gaitezke. 


Nola desahaldundu dezakegu polizia eta nola ahaldundu geure burua? 
Hori epe luzerako proiektua da eta komunitate harremanak berreraikitzea 
ekarriko du, arazo sozialak konpontzeko eta indarkeria polizialaren aurka 
egiteko, eta zatikatze kapitalista elkartze librearekin ordezkatzeko. 


Lehenik eta behin, bata bestearengan konfiantza izan dezakegu, eta ez 
poliziarengan. Laguntza eskatzeko poliziari deitzen diogun bakoitzean, 
norbait zaurituta edo hilda ateratzeko arriskua hartzen dugu. Baina 
komunikazio-sareak, autoprestakuntzarako aukerak eta hainbat egoeratan 
gerta daitezkeen gatazkak kolektiboki konpontzeko aukerak garatzen 
baditugu, polizia gure bizitzetatik baztertzen has gaitezke. Polizia gure 
gatazketan bitartekari izan beharrean, gure kontura konpontzen has 
gaitezke. 


Bigarrenik, poliziaren indarkeriaren aurka borrokatzeko erakundeak 
eraiki ditzakegu. Poliziaren jokabidea kontrolatzeko edo gure auzoetan 
haren zilegitasuna zalantzan jartzeko talde espezifikoak izan litezke. Aldi 
berean, auzoan, ikastetxean edo lantokian era guztietako taldeek poliziaren 
boterearen hedapenaren aurka egin lezakete, eta haren indarkeriari 
erantzun, hura gertatzen denean. 


Hirugarrenik, “poliziarik gabeko eremuak” gara ditzakegu gure auzoetan, 
behin gure kontura arazo sozialak konpontzeko eta poliziaren inpunitateari 
aurre egiteko nahikoa indar dugunean. Horrek espazio publikoak 





aldarrikatzea ekarriko du, gure kexak adierazteko, alternatibak irudikatzeko 
eta sozializatzeko, eta, aldi berean, kapitalismoak sortzen duen eta poliziari 
eusten dion zatiketari desafio egiten diogu. Aldi baterako “poliziarik gabeko 
eremuak” izaten has litezke, eta hedatu, komunitateak mantendu eta 
defendatutako okupazio erdi-iraunkorrak izan arte. 





Hona hemen polizia desahalduntzeko ideia zehatz batzuk: 


DS 


— Telefono zerrendak eta erantzun azkarreko sareak garatzea, informazio 
garrantzitsua partekatzeko, poliziaren kontrol edo sarekaden berri emateko 
eta poliziaren mehatxuei denbora errealean erantzuteko. Polizia-jokabideak 
erregistratzea eta ekintza kolektiboak egitea, unean uneko polizia-indarkeria 
geldiarazteko eta erasotutako pertsonak zaintzeko. 


— Gatazketan bitartekaritza-trebetasunak aztertzea eta partekatzea, 
zaratengatiko kexak bezalako desadostasun txikiak bizilagunen artean 
konpon daitezen, polizia tartean sartu gabe. Trebetasun horiek auzoko 
elkarte edo kolektiboetan eraikitzen hastea. 


— Genero-indarkeriaren eta sexu-jazarpenaren aurkako defentsa-taldeak 
eraikitzea, erasotuak izandakoak buru direla. Jendeak poliziarengana jotzen 
du espazio pribatuan indarkeriari heltzeko beste modurik ez duenean, 
baina alternatibak badaude, hala nola laguntza-sareak, krisi-zentroak edo 
autodefentsarako taldeak, poliziaren esku-hartzea alde batera uzten has 
gaitezke. 


- Etxegabetzeen aurka borrokatzea. Polizia existitzen da jabetza babesteko 
eta langile klaseari ordainarazteko. Maizterren sindikatuak, elkartasun- 
sareak, etxegabetzeen aurkako defentsa-taldeak edo bizilagunek -bizileku 
bat izan dezaten- defenda dezaketen bestelako erakundeak eraikitzea, 
ordaintzeko duten gaitasuna kontuan hartu gabe. Polizia etxegabetze 
batera joaten denean, hor egon behar gara, hauek bota eta bizilagunak beren 
etxeetan mantentzeko. 


Kaleetan: 


- Auzokoak animatzea poliziarekin hitz egiteari uko egin diezaioten auzoan 
kuxkuxeatzera etortzen direnean. Txibateoa sustatzen duten eta batzuk 
zein besteak kriminalizatzen eta espetxeratzen laguntzen duten kanpainen 
aurka protesta egitea eta hauek deskalifikatzea. 








— Polizia-jarduera oztopatuko duten auzo-sareak eraikitzea. Dagoeneko 
gisa horretako borrokak ematen ari dira AEBetan, eta auzo, lan edo 
etxebizitza erakundeen artean dauden komunikazio sareen bidez aktiba 
daitezke. Polizia kontrolatzea eta monitorizatzea, baina ez hori bakarrik: 
erresistentziaren kultura kolektiboa sortzea, poliziari indarra erabiltzea eta 
pertsona zaurgarriak atxilotzea oztopatu. 


— Emakume, queer eta trans taldeak eratzea, kaleko jazarpenaren eta 
jipoien aurka defendatzeko. Geure burua defendatzeko gai bagara, ez 
dugu konfiantzarik izan beharko krisi garaietan erasotzen gaituen polizia 
berarengan. 


— Politika errepresiboak indargabetzeko kanpainak antolatzea, hala nola 
New Yorkeko Stop-and-Frisk edo Houstongo Civil Gang Injunctions. 


— Herri-protestaren, informazio-mahaien eta abarren bidez komisaldegi 
edo polizia-instalazio berriak eraikitzea saihestea. 


— Manifestazioetan poliziaren kontrolaren aurka protestatzeko kultura 
militantea babestea, eta ekitaldi horietan atxiloketak saihestea. 


Ikastetvean: 


— Polizia maila guztietako ikastetxeetatik ateratzeko kanpainak garatzea. 
Hori ikasleen elkarteetatik, irakasleen sindikatuetatik edo gurasoen 
elkarteetatik bultza daiteke. 


— Poliziaren errekrutamendu-kanpainen aurka agertzea, adibidez, enplegu- 
azoketan edo ikastetxeetan. 


— Poliziak irakaskuntza-erakundeak bere helburuetarako erabiltzearen 
aurka egitea, hala nola polizia “erreformatzen” duten ikerketa-akordioak 
-haren legitimitatea indartzen dutenak-, edo istiluen aurkako poliziak 
mobilizazioetara ekartzeko saiakerak. 





Lanean: 


— Bat egin zure lankideekin poliziari laguntza materiala ematen saihesteko, 
Minneapolisen “Hands Up, Don ‘t Ship” ekintza egin zuten UPSko langileen 
antzera. Koordina zaitez gainerakoekin, horrelako ekintzengatik enpresaren 
errepresaliak minimizatzeko. 


- Lan-eremuan dauden erakundeen barruan, poliziaren errepresioaren 
aurka defendatzeko gaitasun kolektiboa garatu. Piketeak, okupazioak 
edo protesta-manifestazioak defendatzeko estrategiak aztertu eta garatu. 
Nagusiak eta poliziak elkarri helduta ari dira lanean, langileek lanean 
inolako botererik har ez dezaten. 


- Zuen eskubideak ezagutzeko tailerrak antolatu, poliziaren esku hartzearen 
legezko inpaktua minimizatzeko, dela greba batean, dela beste edozein 
egoeratan. 





Armagabetu 


Black Lives Matter mugimendua (Bizitza beltzek axola dute) indarkeriatik 
jaio zen. Estatu Batuetan poliziak hil duen jende beltzaren zerrenda guk 
aitortu nahiko genukeena baino luzeagoa da: 2015ean, 1.146 pertsona hil 
zituen poliziak, eta 2016a bide beretik doa, urtarriletik uztailera bitartean 
611 eraildakorekin. 





Poliziaren terrorearen biktima guztietatik, soilik horietako bat iristen da 
titularretara edo borrokaren martiri bihurtzen dira. “Ezin dut arnasarik 
hartu” edo “eskuak gora, ez tiro egin” bezalako esloganek jasaten dugun 
indarkeria gogorarazten digute. Eta indarkeriakaurrera jarraitzen du altxatu 
eta erantzuten dugunean: milioika lagunek ikusi zuten Baltimoretik Baton 
Rougera manifestariak bortizki jipoitu zituztela poliziak. 


Poliziak arma ugari ditu, eta gutako askok zuzenean jasan ditugu. 
Fergusoneko matxinada adibide ezin hobea izan zen: Fergusonen, poliziak 
bere indar guztia hedatu zuen ibilgailu blindatuekin, irismen luzeko gailu 
akustikoekin, zorabiatze-granadekin, kanoi laburreko eraso-errifleekin eta 
kamuflajeko ekipamendu militarrarekin. Nahikoa ez balitz, ohiko armak 
ere zeramatzaten, hala nola, pistolak, taserrak, borrak, eskuburdinak eta 
piperbeltz espraiak, eta trebatuta zeuden aurrez aurreko borrokan zibilak 
murrizteko. 


Bigilantzia eta ziberteknologia ere arma garrantzitsuak dira haien eskuetan. 
Poliziak telefono mugikorrak kontrolatzeko gailuak, matrikula-eskanerrak, 
aurpegia ezagutzeko eta portaera aztertzeko softwarea eta abar erabiltzen 
ditu, gure ekintzak monitorizatzeko eta gure mugimenduak aurreikusteko. 
Herritarrak bigilatzen dituzte, eta polizien aurkako sentimenduak 
adieraztera ausartzen den jendea atxilotzen dute. Dagoeneko, Black 
Lives Matter-en ekintzaileen kasu dokumentatuak izan dira, Segurtasun 
Nazionaleko Departamentuak espiatu dituenak. 


Poliziaren armamentua egunero erabiltzen da jende pobrea eta arrazalizatua 
zauritzeko eta hiltzeko, bai eta protestak eta erresistentzia erreprimitzeko 
ere. Basakeria eta hilketa polizialekin amaitzeko modu bakarra polizia 
erabat desarmatzea da. Horretarako, ez da nahikoa beren arma hilgarriak 
kentzea. Beste arma “ez-hilgarri” batzuk, bigilantzia-tresnak eta abar kentzea 
eskatzen du, gu erreprimitzeko erabiltzen dituztenak. Azken finean, gizarte 
osoaren eraldaketa iraultzailea eskatzen du; izan ere, poliziari indarkeria 
eragiteko gaitasuna kenduz gero, zapalkuntza eta esplotazio kapitalistari 
eusteko duten funtzioa saihesten da. Dena den, poliziaren armagabetze- 
ahalegin orok arnasgune bat ematen digu bizirauteko, mugimendu gisa 
hazteko eta azken helburu horretarantz hurbiltzeko. 








Hauek dira poliziak armagabetzen hasteko moduetako batzuk: 


— Armadaren eta poliziaren arteko lotura ezabatzea, ekipamendu militarra 
saltzeko eta polizia-sailei entrenatzeko programak edo polizia-gorputzetan 
armadako beteranoei enplegua eskaintzen dietenak alde batera utzita. 


— Informatzaile ordainduen, ezkutuko agenteak eta gizarte-mugimenduen 
bigilantziaren erabilerak suposatzen duen errepresio politikoa azaltzea eta 
salatzea. 


— Ekintzaileen artean segurtasun-teknikak aztertzea eta partekatzea, 
bigilantziainformatikoko prebentzio-metodogisa eta polizia-infiltrazioaren 
aukera eta eraginkortasuna murrizteko. 


— Poliziaren armagabetzearen aldeko kanpainak egitea testuinguru 
zehatzetan,hala nolaeskoletan, ospitaleetan eta, epeluzera, kale-patruiletan. 


— Poliziari aurrekontu publikoak esleitzearen aurka protesta egitea, haren 
finantzaketa ezabatzeko borrokatzea, horrek armamentua eskuratzeko eta 
kontratatzeko gaitasuna murriztuko baitio. 





Desegin 


Polizia desegiteak ustiapena, zapalkuntza eta desberdintasun kapitalistak 
beste bide batzuetatik babesten jarraituko duten “auzo-baketzaileen” 
taldeak sortzea baino zerbait gehiago esan nahi du. Desahalduntzeaz eta 
armagabetzeaz gain, gorputz polizialak desegiteak helburu zabalagoa du: 
polizia erabat abolitzea. 


Poliziaren hilketek eta azaleko erreformek hauek geldiarazteko nahikoak 
ez direla erakusten jarraitzen duten bitartean, geroz eta jende gehiagok 
onartzen du arazoa ez dagoela polizia-erakundeen barruan, baizik eta 
polizia-erakundea bera dela arazoa. 


Hauek dira polizia desegiteko bidean eman beharreko pauso batzuk: 


— Delituari,gatazkarietaidentitateariburuzdugunpentsamoldeaeraldatzea. 
Delitu-zigor bortitzaren, justizia-kartzelaren, eta kriminalitatearen eta 
pertsona mota jakin batzuen arteko lotura eten daiteke. Agerian gera 
daiteke “delituaren” diskurtsoa nola erabiltzen den jende beltz, indigena, 
arrazalizatu, pobre, queer edo errebeldeari gizatasuna kentzeko. Zigor, 
kontrol eta zatiketa terminoetan pentsatzen ez badugu, benetako justiziak 
zer esan nahi dezakeen imajinatzen has gaitezke. 


- Eskandaluetan nahasita dauden edo politikoki ahulak diren polizia-unitate 
jakin batzuk desagerrarazteko borroka egitea, New Yorkeko Poliziaren 
kale-delituen unitatearekin gertatu zen bezala, 1999an Amadou Diallo hil 
zutenean. 


- Komisaldegiak desegitea, finantziaziorik eza, aldaketa demografikoak edo 
herri-protestak aprobetxatuz. 


— Polizia zenbait erakundetatik ateratzeko antolatzea, hala nola 
ikastetxeetatik edo ospitaleetatik. Ez da segurtasun pribatuarekin ordezkatu 
behar, baizik eta demokratikoki aukeratutako eta babesten dituzten 
pertsonek zuzendutako bizilagunen segurtasun-ekipoak garatu behar dira. 





— Polizia-sindikatuen botere politikoarekin amaitzea, tokiko gobernuetan 
duten eragina murriztuz eta, azkenik, desagerraraziz. 


— Gure mugimenduak nahikoa indar hartzen duenean, indar polizialak 
desegitea autogobernu demokratikoko eremuetan, eta horien ordez 
Erkidegoko segurtasun-sistemak eta gatazkakkonpontzeko sistemak ezarri. 





Gure amorrua onartzen dugu, 
ulertzen dugu. 
Baina orain, 


antolatzen hasteko garaia da. 

Testua kopiatzea eta erreproduzitzea gomendatzen da, betiere 
etekin ekonomikorik ateratzeko asmorik ez badago. Ez dugu 
jabetza intelektualean sinisten. Norbaitek inpresio gastuak 
baino gehiago eskatzen badizkizu fanzine hau lapurtu. 


Irakurri eta pasatu! 








la edozein arazo sozial - auzokide zaratatsuetatik hasita kotxearen atzeko argi 

hautsi batetara — poliziaren esku-hartzearen gai bihurtu den gizarte batean bizi 

gara. Emaitza jazarpen eta indarkeria izurrite bat da. Baina, gure arazoak 

konpontzeko beste modu batzuk aurkituko bagenitu? Eta botere poliziala 

atzera eginarazi eta erakundea erabat deuseztatuko bagenu? Hemen, beste 

bisionario batzuekin batera pentsatzera eta jardutera gonbidatzen zaitugu, eta 
poliziarik gabeko mundu bat lortzeko moduak aurkitzera. 








